open-index/open-wikipedia-markdown huggingface dataset:
Green Bay, Wisconsin

**Green Bay** é unha cidade que se atopa no estado de Wisconsin, Estados Unidos. No censo de 2010 tiña unha poboación de 104.057 habitantes, o que supón unha densidade de 718,06 persoas por km². É famosa por ser a sede dos Green Bay Packers, equipo da liga de fútbol americano NFL. Green Bay é, de lonxe, a cidade máis pequena dos Estados Unidos en contar cun equipo profesional dentro das tres grandes ligas despotivas estadounidenses: a NFL, a MLB e a NBA. A pesar disto, os Packers posúen 13 títulos de liga, gañando para a cidade o alcume de "Titletown" (cidade de títulos deportivos). Green Bay é ademais a sede do condado de Brown.

## Véxase tamén 
### Outros artigos 
* Green Bay Packers
Art Spiegelman

**Art Spiegelman**, nado en Estocolmo o 15 de febreiro de 1948,  é un historietista estadounidense fillo dunha familia xudeopolonesa. Como artista está vencellado á cultura underground e a diversas correntes artísticas contemporáneas. Da súa obra, destaca *Maus*, unha peza de denuncia do Holocausto a partir da experiencia vital dos seus proxenitores, que sufriron a persecución do réxime nazi. Spiegelman foi unha influencia notable para autores máis novos, como Craig Thompson ou Alex Robinson.

A súa obra máis coñecida a nivel internacional, *Maus* (galardoada co Premio Pulitzer), foi traducida ao galego por vez primeira en 2008 (labor a cargo de Diego García Cruz) e publicada pola editorial balear Inrevés. En 2017 a editorial Rinoceronte volvería traducir (traballo que fixo Estela Villar) e publicar a obra.

## Obra 
* *Breakdowns: From Maus to Now, an Anthology of Strips* (1977)
* *Maus* (1991)
* *The Wild Party* (1994)
* ''Open Me, I'm A Dog* (1995)
* *Jack Cole and Plastic Man: Forms Stretched to Their Limits* (2001)
* *In the Shadow of No Towers* (2004)
* *Breakdowns: Portrait of the Artist as a Young %@&*!* (2008)
* *Jack and the Box* (2008)
* *Be a Nose* (2009)
* *MetaMaus* (2011)
* *Co-Mix: A Retrospective of Comics, Graphics, and Scraps'' (2013)

## Notas 
## Véxase tamén 
### Ligazóns externas 
* Spiegelman na Lambiek Comiclopedia .
Diabulus in Musica

**Diabulus in Musica** é un grupo español de metal sinfónico e gothic metal formado no ano 2006 con orixe en Pamplona, Navarra. O grupo leva publicados catro álbums de estudio e varios sinxelos musicais.

## Membros
### Membros actuais
*Zuberoa Aznárez - voz (2006–presente)
*Gorka Elso - teclado, guitarra, voces (2006–presente)
*Odei Ochoa - baixo (2013–presente)
*David Carrica - batería (2013–presente)
*Alexey Kolygin - guitarra (2013–presente)

### Antigos membros
*Jorge Arca - baixo (2006-2008)
*Javier De La Casa - baixo (2008-2009)
*Alejandro "Alex" Sanz - baixo (2010-2012)
*Adrián M. Vallejo - guitarra, voces (2006-2012)
*Xabier Jareño - batería (2009-2012)

## Discografía
### Álbums de estudio
*2010: *Secrets* (Metal Blade Records)
*2012: *The Wanderer* (Napalm Records)
*2014: *Argia* (Napalm Records)
*2016: *Dirge for the archons* (Napalm Records)

### Sinxelos e EPs
*2009: *Secrets* (EP)
*2012: *Sceneries of Hope* (sinxelo)
*2012: *Bedulrraren Usaina* (sinxelo)
*2014: *Inner Force* (sinxelo)
*2016: *Earthly Illusions* (sinxelo)
*2016: *Crimson Gale* (sinxelo)

## Véxase tamén
### Ligazóns externas
*Páxina web oficial
Hipocampo

O termo **hipocampo** pódese referir a:

***Cabalo de mar**, en zooloxía, unha especie de peixe;
***Hipocampo**, en anatomía, a circunvolución do lobo temporal do cerebro;
***Hipocampo**, en mitoloxía unha criatura metade cabalo, metade criatura mariña;
***Hipocampo**, en química, un lugar onde hai un campo magnético.
***Hipocampo (lúa)**, en  Astronomía, lúa pequena de Neptuno.
## Véxase tamén
### Outros artigos
***Hipocampo Amigo**
Let Me In (filme)

***Let Me In*** é un filme británico-estadounidense de terror e romance escrito e dirixido por Matt Reeves que se estreou no 2010. Está protagonizado por Kodi Smit-McPhee, Chloë Grace Moretz, Elias Koteas e Richard Jenkins. É un remake do filme sueco de 2008 *Låt den rätte komma in* (2008). Conta a historia dun neno que é acosado no colexio e que se fai amigo dunha vampiro nena.

## Personaxes 
* Kodi Smit-McPhee como Owen
* Chloë Grace Moretz como Abby
* Richard Jenkins como Thomas
* Cara Buono como nai de Owen
* Elias Koteas como Policía
** Koteas como a voz do pai de Owen
* Sasha Barrese como Virginia
* Dylan Minnette como Kenny
* Ritchie Coster como Mr. Zorić
* Jimmy Jax Pinchak como Mark
* Nicolai Dorian como Donald
* Colin Moretz como Cashier
* Dylan Kenin como Larry
* Brett DelBuono como Jimmy
* Chris Browning como Jack

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
José Luís Gómez Núñez

**José Luís Gómez Núñez**, finado en Tui o 4 de febreiro de 2015, foi un político galego.

## Traxectoria
Foi concelleiro da UCD en 1979. En 1983 foi elixido polo Partido Demócrata Liberal que encabezaba Juan Manuel Diz Guedes. Nas municipais de 1987 presentouse por Unión Tudense e foi tenente de alcalde con Juan Miguel Diz Guedes de alcalde. Logo da dimisión de Diz Guedes, foi elixido alcalde o 24 de xaneiro de 1990. En 1991 ingresou no PSdeG-PSOE e foi o seu candidato á alcaldía nese ano e en 1995, logrando 5 e 3 concelleiros respectivamente, quedando na oposición fronte ao candidato do PPdeG Miguel Ángel Capón Rey que logrou a maioría absoluta e foi elixido alcalde. En febreiro de 1998 apoiou unha moción de censura encabezada polo que fora ata uns meses atrás concelleiro popular Antonio Fernández Rocha, se ben non entrou no goberno deste. En 1999 logrou tan só 1 concelleiro e renunciou á acta o 28 de outubro dese mesmo ano.

## Notas 
## Véxase tamén
### Bibliografía
*

### Outros artigos
*Eleccións municipais en Tui
Miguel Ángel Capón Rey

**Miguel Ángel Capón Rey**, nado en Tui o 5 de outubro de 1946, é un perito industrial e político galego.

## Traxectoria 
Perito mercantil e auditor xubilado. Nas municipais de 1987 presentouse na candidatura de Unión Tudense encabezada por Juan Miguel Diz Guedes. Nas municipais de 1991 encabezou a candidatura do PPdeG e foi elixido alcalde con maioría absoluta. Nas municipais de 1995 volveu ser elixido alcalde con maioría absoluta. En febreiro de 1998 unha moción de censura encabezada por Antonio Fernández Rocha, que abandonara o grupo popular xunta outros 4 edís, retirouno da alcaldía. Encabezou de novo a candidatura do PPdeG en 1999 máis foi superado por Fernández Rocha, que concorría como independente. Tralo regreso deste ao PPdeG volveu presentarse polo partido Acción Tudense en 2003 e foi elixido concelleiro e portavoz do grupo. Concorrendo de novo en 2007, 2011 e en 2015. Tras estas últimas eleccións integrouse no goberno socialista de Enrique Cabaleiro e mantívose nel ata que foron desaloxados por unha moción de censura orquestrada por C 21 e o PPdeG en outubro de 2017. Non concorreu de novo en 2019 e retirouse da política.

## Notas 
## Véxase tamén 
### Bibliografía 
*
* 
### Outros artigos 
*Eleccións municipais en Tui
Hipocampo (mitoloxía)

[miniatura|Hipocampo nun mosaico hispanorromano do século II ([Museo Arqueolóxico Nacional de España|M.A.N., Madrid).]]
[miniatura|*Arión de a cabalo dun hipocampo*, de [William-Adolphe Bouguereau (1855).]]
Na mitoloxía grega, o **hipocampo** (en grego Ίπποκάμπη *Hippokámpê* ou Ίππόκαμπος *Hippókampos*) era, segundo conta Pausanias na súa *Descrición de Grecia*, un cabalo mariño coa parte inferior do corpo desde o peito en forma de monstro mariño ou peixe. O hipocampo aparece mesmo nos poemas homéricos como símbolo de Poseidón, cuxo carro sucaba o mar tirado por veloces cabalos. Os poetas e artistas posteriores concibiron e representaron as bestas de Poseidón e doutras divindades mariñas como unha combinación de cabalo e peixe.

## Fontes 
* Pausanias ii.1
* Homero, *Ilíada* xiii.24, 29
* Eurípides, *Andrómeda* 1021
* Virxilio, *Xeórxidas* iv.389
* Filóstrato, *Imaxes* i.8
* Estacio, *Tebaida* ii.45

## Notas 
*Smith, W., ed. (1867).

## Véxase tamén 
### Outros artigos 
* Hipocentauro
* Kelpie
Carrizo de la Ribera

**Carrizo de la Ribera** (en leonés: *Carrizu*) é un concello español da provincia de León, en Castela e León. Atópase xunto ao río Órbigo. Tiña unha poboación de 2357 habitantes en 2015.

## Localidades
*Carrizo de la Ribera
*Huerga del Río
*La Milla del Río
*Quiñones del Río
*Villanueva de Carrizo

## Véxase tamén
### Ligazóns externas
*Páxina oficial do concello
Van Helsing (filme)

***Van Helsing*** é un filme estadounidense de aventuras e fantasía dirixido por Stephen Sommers que se estreou no 2004. Está protagonizado por Hugh Jackman, que interpreta o cazador de monstros Van Helsing, e por Kate Beckinsale que interpreta a Anna Valerious. O filme é unha homenaxe e tributo ós filmes de monstros das décadas de 1930 e 1940 (tamén producidas por Universal Studios que estaban baseadas nas novelas de Bram Stoker e Mary Shelley), dos cales, Sommers é un gran afeccionado.

Malia as críticas negativas, o filme tivo unha recadación de $300 millóns en todo o mundo.

## Personaxes 
* Hugh Jackman como Gabriel Van Helsing
* Kate Beckinsale como Anna Valerious
* Richard Roxburgh como Conde Vladislaus Dracula
* David Wenham como Carl
* Shuler Hensley como monstro de Frankenstein.
* Elena Anaya como Aleera
* Will Kemp como Velkan Valerious
* Kevin J. O'Connor como Igor
* Alun Armstrong como Cardeal Jinette
* Silvia Colloca como Verona
* Josie Maran como Marishka
* Tom Fisher como Top Hat
* Samuel West como Dr. Victor Frankenstein.
* Stephen H. Fisher como Dr. Jekyll.
* Robbie Coltrane como voz de Mr. Hyde.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Cousas que trouxo a chuvia

***Cousas que trouxo a chuvia*** é unha obra de teatro escrita e dirixida por Roberto Salgueiro. Foi estreada en decembro de 2016 pola Aula de Teatro da Universidade de Santiago de Compostela no Salón Teatro da vila compostelá.
A obra desenvólvese arredor dunha mesa de amasar nunha abafante tarde de verán na que rompe a chover. As protagonistas, tres mulleres, contan historias cotiás sobre os veráns da infancia no campo: un pai ausente, unha nai que amasaba, a seriedade dunha profesora de ballet ou a fábrica na que se traballaba de sol a sol.

O elenco de actores na presentación da obra estivo formado por Julia Ammerman ao piano, Lara Pouso, Carmen Tomás e Alba López.

## Notas
## Véxase tamén
### Ligazóns externas
**Cousas que trouxo a chuvia*. Ficha na web da Aula de teatro da USC.
Atentado de Berlín de 2016

O **atentado de Berlín** do 19 de decembro de 2016 foi un atropelo masivo ocorrido en plena Breitscheidplatz durante un mercado de Nadal en Berlín, a capital alemá. A organización terrorista Estado Islámico reivindicou a autoría do atentado a través de Amaq News Agency. Un camión con remolque embestiu unha serie de postos ó longo de media rúa. Rexistráronse até o momento quince mortos e polo menos 50 feridos. Un sospeitoso de conducir o camión foi detido, mentres que o copiloto morreu durante o impacto do vehículo.

A policía afirma que existe a posibilidade de que un camión o cal aparcou nunha beirarrúa puido ser conducido co propósito de atentar contra a vida de civís.

## Vehículo
O vehículo implicado foi un camión articulado Scania de cor negra. O camión tiña as placas de matrícula de Polonia, e era propiedade da empresa de repartimento polonesa, Usługi Transportowe Ariel Żurawski, con sede en Gdańsk.

O propietario do camión entrevistado pola televisión polonesa dixo que o condutor titular era o seu curmán, non un fanático ou un tolo. A compañía contactou co condutor entre as 15:00 e as 16:00, cando o condutor informou que chegara demasiado tarde ó destino de Berlín, e que pasaría alí a noite para descargar o camión á mañá seguinte.

## Notas 
## Véxase tamén 
### Outros artigos 
* Atentados de París de novembro de 2015
* Atentado de Niza de 2016
Alfons Quintà

**Alfons Quintà i Sadurní**, nado en Figueres en 1943, e finado en Barcelona o 19 de decembro de 2016, foi un xornalista e avogado catalán, oficial da Mariña Mercante. Exerceu de xuíz.

## Carreira xornalística 
Alfons Quintà destacou especialmente como xornalista. Creou os programas en catalán de Ràdio Barcelona. Foi delegado do xornal *El País* en Cataluña, onde escribiu unha serie de artigos que relacionaban a Jordi Pujol co caso da Banca Catalana. Porén, a administración Pujol nomeouno director xeral do Proxecto dunha Empresa Pública para a Produción e Transmisión de Televisión de Cataluña. Despois de deixar a xestión da TV3, Quintà colaborou no proxecto de *El Observador*, o xornal promovido por Lluís Prenafeta, e do que foi director ata poucos meses despois da saída da primeira copia. Foi asesor científico da *Gran Enciclopèdia Catalana*.

## Notas 
## Véxase tamén 
### Ligazóns externas 
* Texto de José. M. Figueras extraído do libro *de Prensa e nacionalismo* (Terraza, 2002)
Salón Teatro

O **Salón Teatro** é a sede do Centro Dramático Galego (CDG), a compañía  pública de teatro de Galicia, e o escenario das súas producións. Ademais, acolle distintas disciplinas escénicas, como ciclos de cine ou danza.
É o único espazo de exhibición escénica de titularidade exclusiva da Xunta de Galicia e supón un referente cultural para a cidade de Santiago de Compostela e a Comunidade Galega.

## Características 
Localízase nun edificio histórico no corazón da zona vella de Santiago de Compostela.

O Salón Teatro dispón de platea e tribuna con capacidade para 272 espectadores.

## Historia 
En 1920 inaugurouse o Salón Teatro como sala de eventos e espectáculos. Tiña unha capacidade de máis de 500 localidades, forma de anfiteatro, un escenario reducido e unha sala dividida en dous andares, posteriormente destinouse principalmente á cinematografía.

En 1996 o edificio foi adquirido pola Xunta de Galicia e tres anos despois o teatro abriu de novo as súas portas xestionado pola Consellaría de Cultura e Deporte coa estrea do espectáculo *Si o vello Sinbad volvese ás illas...*, de Álvaro Cunqueiro, a cargo do Centro Dramático Galego.

## Véxase tamén 
### Ligazóns externas 
*Salón Teatro. Historia do edificio
*Salón Teatro
Andrei Karlov

**Andrei Gennadyevich Karlov** (en ); nado o 4 de febreiro de 1954 e finado o 19 de decembro de 2016, era un diplomático de carreira ruso que serviu como Embaixador Ruso en Turquía e antes como o embaixador da nación en Corea do Norte. A noite do 19 de decembro de 2016, Karlov foi asasinado nunha exposición de galería da arte en Ankara, Turquía, por Mevlüt Mert Altıntaş, un policía turco.

## Educación e vida temperá 
Karlov naceu en Moscova o 4 de febreiro de 1954. En 1976, Karlov graduouse no  Instituto Estatal de Relacións Internacionais de Moscova. Aquel mesmo ano uniuse ó servizo diplomático.

## Vida persoal 
Karlov estaba casado e tiña un fillo.

## Notas 
## Véxase tamén 
### Outros artigos 
* Asasinato de Andrei Karlov
Bill Belichick

**William Stephen Belichick** (AFI: [ˈbɛlᵻtʃɪk]), nado o 16 de abril de 1952 en Nashville, Tennessee, é un adestrador estadounidense de fútbol americano que actualmente traballa como adestrador xefe dos New England Patriots da National Football League (NFL). Como adestrador deste último equipo gañou catro Super Bowl.

## Traxectoria 
Tras quince temporadas na NFL como adestrador asistente en Baltimore Colts, Detroit Lions, Denver Broncos e New York Giants, Belichick conseguiu o seu primeiro traballo como adestrador xefe en 1991 nos Cleveland Browns. Nas súas cinco temporadas adestrando en Cleveland só tivo unha temporada cun balance de vitorias positivo, polo que foi despedido. Tras pasar como asistente en New England Patriots e New York Jets, volve aos Patriots como adestrador xefe no ano 2000. Desde entón, xunto co quarterback Tom Brady, conquistou cinco Super Bowls (XXXVI, XXXVIII, XXXIX, XLIX e LI).

Foi nomeado tres veces adestrador do ano (2003, 2007 e 2010). Cómpre destacar a súa temporada 2007, onde conseguiu levar aos Patriots á Super Bowl invicto, sendo o primeiro adestrador da historia en conseguilo. Con todo, pese a ser favoritos para levarse o título, os Patriots perderon na final ante os New York Giants de Eli Manning.

## Notas 
## Véxase tamén 
### Ligazóns externas 
* Perfil na web dos Patriots
Punto de inflamabilidade

O **punto de inflamabilidade** é o conxunto de condicións de contorna no que unha substancia combustible inflamable, está en condicións de iniciar unha combustión se se lle aplica unha fonte de calor a temperatura abonda, chegando ó momento de ignición. Unha vez retirada a fonte de calor externa poden ocorrer dúas cousas: que se manteña a combustión iniciada, ou que se apague o lume por si só.

A diferenza entre punto de inflamabilidade e punto de ignición, é que no primeiro, o combustible está en condicións de inflamarse, pero fáltalle a calor de ignición; o punto de ignición é no caso que se producise xa a inflamación, é dicir, aplicouse a calor de ignición.

Se se consideran unhas condicións normais de presión (presión atmosférica normal de 101,3 kPa), esas condicións redúcense a unha temperatura mínima e unha proporción determinada de vapor de combustible no aire ambiente, que pode darse nunha pequena parte do mesmo. Son importantes tanto a temperatura como a proporción da mestura. De feito a temperatura pode ser relativamente baixa, a maioría das veces inferior ás normais no ambiente, pero a esa temperatura os combustibles líquidos empezan a desprender vapores que, ó mesturarse co osíxeno do aire ou outro comburente, poden dar as condicións, para que calquera faísca que alcance a temperatura de ignición necesaria, inicie o lume. Entre estas condicións é fundamental a proporción dos gases co aire e, tanto se a proporción de gases é escasa, coma se é excesiva, non se producirá a ignición.

Para medir o punto de inflamabilidade úsase o aparello de Pensky-Martens.

## Temperatura de inflamabilidade dalgunhas substancias: 
## Véxase tamén 
### Outros artigos 
* Punto de ignición
Milagro Sala

**Milagro Amalia Ángela Sala**, nada en San Salvador de Jujuy o 20 de febreiro de 1964, é unha dirixente política e social arxentina, líder indíxena quechua, líder da Organización Barrial Túpac Amaru, unha organización integrante da Central dos Traballadores Arxentinos (CTA) especialmente coñecida polo seu labor de construción de miles de vivendas na provincia de Jujuy.

## Traxectoria 
Dende o 10 de decembro de 2013, desempeñou como deputada provincial na Lexislatura pola Fronte Unidos e Organizados de Jujuy. Renunciou en novembro de 2015, tras ser elixida para unha banca ó Parlasur pola Fronte para a Vitoria.

Por mor dunha acampada que diferentes cooperativas realizaron en protesta contra o gobernador Gerardo Morales, este realizou unha denuncia, acusando a Milagro Sala de «instigación a cometer delitos e tumultos en concurso real», e o 16 de xaneiro de 2016 foi detida. Días máis tarde, o gobernador ampliou a denuncia por «asociación ilícita agravada» e de cometer fraude e prexuízo contra a administración pública, e Sala foi trasladada a un cárcere de mulleres. Posteriormente, o xuíz da causa orixinal ordenou a súa liberdade, e o mesmo día resolveu que continuase detida no cárcere, aínda que polas causas de fraude e asociación ilícita e non pola que fora arrestada nun principio.

O fiscal xeral da Procuradoría de Violencia Institucional ditaminou ante unha denuncia de varios deputados que está privada ilegalmente da súa liberdade porque conta con inmunidade por ser lexisladora do Parlasur,
mentres que diversas organizacións nacionais e internacionais de dereitos humanos considérana unha presa política. O 18 de abril de 2016, o Goberno de Mauricio Macri avalou ante as Nacións Unidas o proceder do Goberno de Gerardo Morales e informou os argumentos polos que sostiña que non se violaron os dereitos humanos de Milagro Sala. Por mor do seu proceder no caso de Milagro Sala, o Estado arxentino foi denunciado por violación de dereitos humanos ante as Nacións Unidas e a Organización dos Estados Americanos.

O 28 de outubro de 2016 o Grupo de Traballo sobre Detención Arbitraria do Consello de Dereitos Humanos das Nacións Unidas considerou que a detención de Milagro Sala era arbitraria e realizou un «chamamento urxente» ó Goberno de Mauricio Macri para que a libere.

O 2 de decembro a Comisión Interamericana de Dereitos Humanos emitiu un comunicado a través do cal "urxe ó Estado arxentino a responder o caso de Milagro Sala" ratificando a decisión do GTDA.

## Notas 
## Véxase tamén 
### Ligazóns externas 
* Páxina oficial de Tupac Amaru
Asasinato de Andrei Karlov

O **asasinato de Andrei Karlov** ocorreu o 19 de decembro de 2016. Andrei Karlov, o embaixador ruso a Turquía foi mortalmente disparado por Mevlüt Mert Altıntaş na noite do 19 de decembro de 2016 nunha exposición de arte en Ankara, Turquía. O asasinato tivo lugar após varios días de protestas en Turquía sobre a implicación rusa na Guerra Civil siria e a batalla sobre Alepo, aínda que os gobernos rusos e turcos negociaran un cesamento da loita. Algunhas fontes informan que fora despedido da policía pola súa alegada implicación na&nbsp;tentativa de golpe de Estado en Turquía en 2016.

Cando Karlov facía un discurso nunha exposición de fotografía, Altıntaş realizou varios disparos contra o embaixador ruso, feríndoo mortalmente e ferindo outras persoas.

Despois de disparar a Karlov, Altıntaş berrou: "*Allahu Akbar* (Deus é grande). Non esquezades&nbsp;Alepo, non esquezades&nbsp;Siria". Altıntaş foi posteriormente abatido polas forzas de seguranza turcas. Karlov foi levado ó hospital, mais morreu pola gravidade das feridas.

## Notas
Pirataría en Somalia

dereita|miniatura|300x300px|Mapa de áreas baixo ameaza por piratas somalís (2005–2010).
A **pirataría da costa de Somalia** é unha ameaza para as embarcacións internacionais dende a segunda fase da Guerra Civil somalí, a comezos do século XXI. Dende 2005, moitas organizacións internacionais expresaron a súa preocupación polo aumento en actos de pirataría. A pirataría dificultou a entrega de envíos e aumentou os gastos de transporte, supoñendo uns custos estimados de 6,6$ a 6,9$ mil millóns nun ano en comercio global (2011) segundo "Oceans Beyond Piracy" (OBP). Segundo o Instituto Alemán para a Invetigación Económica (DIW), unha auténtica industria de especuladores tamén xurdiu ó redor da pirataría. Empresas de seguros aumentaron significativamente os seus beneficios dende o comezo dos ataques piratas, xa que as empresas fixeron medrar as taxas en resposta.

## Notas 
## Véxase tamén 
### Outros artigos 
* Secuestro do Alakrana
BIBSYS

**BIBSYS** é un provedor de sistemas bibliotecarios e de información para todas as bibliotecas universitarias e universitarios noruegueses, a Biblioteca Nacional de Noruega e unha serie de bibliotecas e institucións de investigación. BIBSYS foi organizada formalmente como unha unidade da Universidade Norueguesa de Ciencia e Tecnoloxía (NTNU), situado en Trondheim, Noruega. O consello de administración é nomeado polo Ministerio Noruegués de Educación e Investigación.

## Notas
Rijeka

**Rijeka** (en ; en ; en , en ) é o principal porto e a terceira meirande cidade de Croacia (despois de Zagreb e Split). Atópase na baía de Kvarner, no Mar Adriático, e ten unha poboación de 128&nbsp;624 habitantes (2011). A área metropolitana, que inclúe vilas e concellos adxacentes, ten unha poboación de máis de 240&nbsp;000 habitantes. No 2016, Rijeka foi escollida como Capital Europea da Cultura para o ano 2020, xunto con Galway, en Irlanda.

## Véxase tamén 
### Ligazóns externas 
* Páxina oficial de Rijeka
Axencia Galega das Industrias Culturais

A **Axencia Galega das Industrias Culturais** (**AGADIC**) é unha institución pública dependente da Consellaría de Cultura da Xunta de Galicia. Ten por obxecto o impulso e consolidación do tecido empresarial no sector cultural galego, colaborando na procura de factores de produción, no fomento da oferta de bens e servizos e na asignación de ingresos suficientes e estables. Xurdiu en 2008 a partir da transformación do Instituto Galego das Artes Escénicas e Musicais (IGAEM).
## Véxase tamén
### Ligazóns externas
* Ley 4/2008, de 23 de maio, de creación da Axencia Gallega das Industrias Culturais.
* Portal AGADIC
Instituto do Templo

miniatura|dereita|300px|Insituto do Templo.

O **Instituto do Templo** (en ) é un museo, instituto de investigación e centro educativo na cidade antiga de Xerusalén. Foi fundado en 1987. O instituto está dedicado aos dous templos de Xerusalén (o Primeiro Templo e o Segundo Templo).

Este instituto é unha organización israelita centrada nos esforzos por establecer o Terceiro Templo de Xerusalén. Os seus obxectivos a longo prazo son construír o Terceiro Templo xudeu no Monte do Templo, que é o lugar onde agora está situada a mesquita da Cúpula da Rocha. Foi fundado polo rabino Yisrael Ariel e recibiu fondos de particulares e do goberno de Israel. O Instituto está elaborando os obxectos rituais necesarios para ser usados no culto no futuro templo; por exemplo en 2007 xa prepararan a coroa de ouro (*Tzitz*) do Sumo Sacerdote, entre outros obxectos.

## Galería 

File:2014-06 Israel - Jerusalem 099 (14753225607).jpg|
File:רחבת המנורה - 1.jpg|

## Notas 
## Véxase tamén 
### Ligazóns externas 
* The Temple Institute
Illa de Zanzíbar

**Unguja** (tamén coñecida como **Illa de Zanzíbar** ou simplemente **Zanzibar**, na Lingua grega antiga **Menuthias**, *Μενουθιάς* - como é chamada no *Periplo do Mar Eritreo*, en grego: Περίπλους τὴς Ἐρυθράς Θαλάσσης -) É a illa máis grande e máis poboada do arquipélago de Zanzíbar, e é a illa máis grande e máis poboada do Arquipélago de Zanzíbar, en Tanzania.

## Historia 
## Xeografía 
Unguja é unha illa montañosa, de 83&nbsp;km. de longo (norte-sur) e 37&nbsp;km no seu punto máis largo (este-oeste), cunha superficie total de ao redor de 1.666&nbsp;km². Atópase na metade sur do Arquipélago de Zanzíbar, no océano Índico, preto da segunda illa máis grande do arquipélago, Pemba. Unguja e o territorio continental de Tanzania están separados pola Canle de Zanzíbar.

Unguja está rodeada por unha serie de illas e illotes menores, só dúas delas, Tumbatu e Uzi Uzi, sendo habitados. Outras illas menores ao redor de Unguja son Bawe, Chapwani, Changuu, Chumbe, Kizingo, Kwale, Latham, Mautani, Miwi, Mnemba, Mwana wa Mwana, Nianembe, Popo, Pungume, e Ukanga.

## Política 
Unguja e as illas circundantes divídense en tres rexións: Zanzíbar Central/Sur (capital: Koani), Zanzíbar Norte (capital: Mkokotoni), Zanzíbar Urbana/Oeste (capital: Zanzibar, cidade). Unguja pertence a Zanzíbar, que é definida pola Constitución de Tanzania como unha parte de Tanzania cun alto grao de autonomía. O goberno local de Zanzíbar baséase na Cidade de Pedra de Zanzíbar, na costa oeste de Unguja.

## Poboación 
No censo de 2012, a poboación total de Unguja era 896.721 habitantes, sobre todo concentrada na rexión urbana de Zanzíbar. O principal asentamento na illa é a cidade de Zanzíbar, que serve como capital da illa de Zanzíbar, e que inclúe a famosa e histórica Cidade de Pedra, así como outras zonas poboadas como Michenzani. Outros asentamentos importantes en Unguja son Mbweni, Zanzibar, Mbweni, Mangapwani, Chwaka e Nungwi.

As persoas de Unguja falan sobre todo o kiunguja (lingua de Unguja), que é o dialecto da lingua Suahili que foi utilizado como modelo principal para a definición do Suahili estándar.

## Economía 
Unguja é a illa do Arquipélago de Zanzíbar que conta coa industria turística máis desenvolvida. Isto representa unha parte substancial da economía de Unguja. Outras actividades relevantes son a agricultura (incluída a produción de especias), como o cravo, e a pesca. Ao longo da costa leste, a maioría das aldeas tamén dependen da agricultura de algas mariñas.

## Notas 
## Véxase tamén 
### Ligazóns externas 
* Population Growth 1988-2002 
* Population Density 2002
Trompa (arquitectura)

miniatura|172x200px|Bosquexo de trompa.
A **trompa**, en arquitectura, defínese como unha&nbsp;bóveda&nbsp;semicónica&nbsp;de intersección que voa fóra do muro. Ten o vértice no ángulo entre dúas paredes e a parte máis ancha sae cara a fóra. A súa función é a de ser un elemento sustentante que permite transformar, desde abaixo, dúas estruturas de diferente trazado xeométrico como, por exemplo, pasar dunha planta de base cadrada a outra octogonal. Emprégase para realizar ciborios e cúpulas ou Mesopotamia, Posteriormente propagáronse  na arquitectura bizantina e na arte románica. Aínda que hai autores que matizan que aquelas serían bóvedas nervadas en ladrillo, mentres que o uso en pedra comezaría en Ifriqiya (norte de África) de onde pasarían a Al-Andalus.  En España, están presentes a partir da arquitectura musulmá sobre todo nas salas da Alhambra.

## Galería 

Ficheiro:Esquema Trompa.png|Bosquexo de cúpula sobre trompas
Ficheiro:Aa such nice patterns in alhambra 2 (2).jpg|Trompas de mocárabes na Sala das dúas irmás (Alhambra)
Ficheiro:Aa alhambra corner 2016.jpg|Cúpula sobre trompas de mocárabes na Sala das dúas irmás (Alhambra)
Ficheiro:Aa star pattern heaven in alhambra 2016 (2).jpg|Trompa de mocárabes na Sala dos Abencerraxes (Alhambra)
Ficheiro:Castañeda Colegiata Santa Cruz 19.jpg|Trompas na Colexiata de Santa Cruz en Castañeda (Cantabria)
Ficheiro:Dome interior - San Giovanni degli Eremiti - Palermo - Italy 2015 (crop).JPG|Cúpula sobre trompas en San Giovanni degli Eremiti (Palermo)
Ficheiro:Odzun cupola.jpg|Cúpula sobre trompas na basílica de Odzun (Armenia)
Ficheiro:Squinch arch detail, Qila-i-Kuhna mosque.jpg|Trompas na mesquita de Qila-i-Huhna (A India)

## Notas  
## Véxase tamén
RD-0120

**RD-0120** é a designación dun tipo de motor foguete utilizado na etapa central dos foguetes Energia. Tamén é coñecido como **11D122** e **RO-200**.

## Características 
O motor RD-0120 foi o primeiro motor foguete operativo soviético de osíxeno e hidróxeno líquidos. Foi creado como resposta aos motores SSME dos transbordadores espaciais estadounidenses e con similares prestacións, pero menos complexo e por tanto máis barato. O pulo variarse entre o 45% e 100% do pulo total. Segue sendo o motor soviético-ruso máis potente dunha soa cámara de combustión. Tiña un pulo de 1961,0 kN.

En total lanzáronse dous foguetes Energia, en maio de 1987 e novembro de 1988, cada un montando catro RD-0120 na súa etapa central. O colapso da Unión Soviética en 1990 fixo que o foguete Energia fora abandonado xunto cos RD-0120. Intentos posteriores de reintroducilos en novos foguetes non tiveron éxito.

## Notas 
## Véxase tamén 
### Bibliografía 
*
*
*

### Outros artigos 
*Energia
UCI WorldTour 2017

O **UCI WorldTour 2017** foi a novena edición do circuíto de competicións ciclistas que creou a Unión Ciclista Internacional no ano 2009. A tempada comezou co Tour Down Under o 17 de xaneiro en Australia e rematou coa primeira edición do Tour de Guangxi o 24 de outubro na China. O campión final do circuíto mundial foi o belga Greg Van Avermaet.

## Equipos 
O número de equipos do circuíto será de 18, os mesmos que na tempada anterior.

## Eventos 
Este ano o calendario do UCI WorldTour cambiará bastante, xa que ademais das probas que se disputaron na tempada anterior, correranse 11 carreiras máis, o que fai que o número de probas será de 38. Este ano as carreiras chegarán a Qatar, Emiratos Árabes Unidos, Turquía, Estados Unidos, Inglaterra e a China, ademais dos da edición anterior.
En verde, as tres Grandes Voltas

* Estes corredores non puntúan por pertencer a equipos que non son do UCI WorldTour.

## Clasificacións 
### Individual 
### Por equipos 
Nesta clasificación, a diferenza de anos anteriores, contarán os puntos que fagan todos os compoñentes do equipo e non o dos 5 mellores como se viña facendo ultimamente.

## Véxase tamén 
### Outros artigos 
* UCI WorldTour
* Unión Ciclista Internacional

### Ligazóns externas 
* Páxina web oficial
Mar de Amundsen

O **mar de Amundsen** é unha porción do océano Antártico atópase na Terra de Marie Byrd entre o cabo Dart (126° 9' O) da illa Siple e o cabo Flying Fish (102° 20' O) da illa Thurston, na Antártida.

Foi o explorador noruegués Nils Larsen na súa expedición de 1928-1929 quen ao explorar a área en febreiro de 1929 deulle nome na honra ao seu compatriota, o explorador Roald Amundsen, quen foi o primeiro en alcanzar o Polo sur.

## Notas 
## Véxase tamén
### Ligazóns externas
* Airborne Geophysical Survey of the Amundsen Embayment
Biografisch Portaal

O **Portal biográficos dos Países Baixos** (en ) abreviado como **BioPort** ou **BPN**, é un sitio web do Instituto Huygens de Historia dos Países Baixos (Huygens ING) que realiza unha rexistro de autoridades na historia dos Países Baixos. Segundo a prensa da época do seu lanzamento é unha especie de "mausoleo dixital".

En marzo de 2015 xa contiña máis de 125.641 biografías sobre 80.133 neerlandeses: persoas que naceron en Holanda ou tiveron un papel importante na historia. Non acepta os datos de persoas vivas e só publica os datos das persoas que tiveron un papel na historia dos Países Baixos. O rexistro segue a medrar con novas institucións que están afiliadas e por proxectos específicos, como por exemplo artistas ou mulleres famosas, un grupo ata hai pouco esquecido nos repertorios biográficos tradicionais.

## Notas 
## Véxase tamén 
### Ligazóns externas 
* Páxina oficial
Celedonio de Uribe

[miniatura|Monólito en homenaxe a Celedonio de Uribe na [A Coruña|Coruña]]
**Celedonio de Uribe y Urbiquiain**, nado en Oiartzun (Guipúscoa) o 28 de xaneiro de 1823 e finado en Madrid o 11 de maio de 1871, foi un enxeñeiro de camiños, canais e portos vasco.

## Traxectoria 
Uribe rematou os seus estudos en 1847, tras os que foi nomeado enxeñeiro e destinado en Ourense. Tras pasar por Castellón e Valencia en 1859 foi nomeado enxeñeiro xefe da provincia da Coruña. Durante a súa estadía en Galicia participou nos estudos dos faros do plan de iluminación marítima e redactou actuacións de enxeñería en localidades como Pontedeume, Mugardos e Ribeira. Puxo en funcionamento os faros das illas de Sálvora e da Arousa, inaugurados no mesmo día.

En 1867 deseñou a ampliación do porto da Coruña sobre a que se crearon os xardíns de Méndez Núñez e o primeiro proxecto da dársena da Mariña.

## Notas 
## Véxase tamén 
### Bibliografía 
*
Jean-Michel Jarre

**Jean-Michel André Jarre**, nado en Lión o 24 de agosto de 1948, popularmente coñecido como **Jean Michel Jarre** ou **Jean-Michel Jarre**, é un compositor e intérprete francés de música electrónica. 

## Traxectoria 
Tivo relevancia internacional polos seus concertos multitudinarios celebrados ó ar libre. Dende o seu debut en 1971, tocou diversos estilos musicais como, entre outros, o electro-rock e o ambient.

### Familia 
É fillo do compositor francés Maurice Jarre. 

### Concertos en Galiza 
O seu primeiro espectáculo en Galiza tivo lugar no Monte do Gozo de Santiago de Compostela, como parte da súa xira  no 29 de setembro de 1993, no que incluía pezas de toda a súa carreira, desde *The Cage,* e unha monumental posta en escena e innovadores efectos sonoros e visuais, co uso de láseres.

En 2010, Jarre regresou a Compostela para ofrecer outro concerto na praza do Obradoiro, dentro do programa *Camiño da Música,* no que combinaba músicas dese ano con outras do álbum , de 1976, empregando distintos instrumentos como teclados, sintetizadores e theremin.

## Notas 
## Véxase tamén 
### Ligazóns externas 
* Páxina oficial
KulturNav

**KulturNav** é un servizo dixital de almacenamento en nube orixinario de Noruega. O seu principal fin é que os seus usuarios poidan utilizar dita plataforma para crear e administrar un sistema de control de autoridades focalizado nas necesidades de museos e centros culturais. O proxecto foi creado e é dirixido polo Consello das Artes de Noruega. O proxecto iniciouse no 2013 e a páxina estivo completamente operativa o 20 de xaneiro de 2015. É utilizado por arredor de 130 museos de Noruega e Suecia.

Segundo o seu propio sitio web, KulturNav está deseñado para mellorar o acceso á información sobre o patrimonio cultural en arquivos, bibliotecas e museos, traballando con metadatos comúns. Así, distintas institucións poden colaborar para construír unha base de datos e terminoloxía estándar. Segundo o Centro de Arquitectura e Deseño *Skeppsholmen*, KulturNav posúe un rexistro bastante completo de arquitectos suecos.

## Software 
KulturNav emprega a tecnoloxía KulturIT, un *software* desenvolvido e mantido en conxunto entre o Museo de Cultura Popular de Noruega e o Museo Lillehammer, un proxecto sen fins de lucro. O sistema foi desenvolvido baseándose en Play Framework, xunto con Solr e jQuery.

## Proxectos 
En marzo de 2015, o rexistro nacional de fotografía de Suecia iniciou o proceso de migración a KulturNav.

O proxecto de dixitalización do Museo de Historia Natural de Estocolmo, iniciado no 2016 e que se espera finalice no 2020, prevé subir o material obtido a KulturNav ou unha plataforma similar.

## Notas 
## Véxase tamén 
### Ligazóns externas 
* Páxina oficial
Geographic Names Information System

O **Geographic Names Information System** (**GNIS**) é unha base de datos que contén nomes e información sobre localidades xeográficas. Alberga máis de 2 millóns de localidades xeográficas e culturais dos Estados Unidos. É un tipo de gazetteer (dicionario xeográfico). O GNIS foi desenvolvido polo Servizo Xeolóxico dos Estados Unidos en cooperación coa Xunta dos Estados Unidos sobre Nomes Xeográficos (BGN) para promover a estadarización de nomes xeográficos. A base de datos é parte dun sistema que inclúe nomes en mapas topográficos e fontes bibliográficas. As variantes de nomes e as alternativas ós nomes oficiais federais para un lugar tamén son rexistrados. A base de datos nunca elimina unha entrada, "salvo nos casos de duplicación obvia".

## Notas 
## Véxase tamén 
### Bibliografía 
* U.S. Department of the Interior, U.S. Geological Survey, National Mapping Division, *Digital Gazeteer: Users Manual,* (Reston, Virginia: U.S. Geological Survey, 1994).
* Least Heat Moon, William, *Blue Highways: A Journey Into America*, (Boston: Little Brown and Company, 1982). ISBN 0316353299
* Jouris, David, *All Over The Map*, (Berkeley, California: Ten Speed Press, 1994.) ISBN 0898156491 
* Report: "Countries, Dependencies, Areas Of Special Sovereignty, And Their Principal Administrative Divisions," Federal Information Processing Standards, FIPS 10-4. Standard was withdrawn in September 2008, See Federal Register Notice: Vol. 73, No. 170, page 51276 (2 de setembro de 2008)
* Report: "Principles, Policies, and Procedures: Domestic Geographic Names," U.S. Board on Geographic Names, 1997.
* *U.S. Postal Service Publication 28*, novembro de 2000.
RD-0210

**RD-0210** é a designación dun tipo de motor foguete utilizado na segunda etapa dos foguetes Proton. Tamén é coñecido como **8D411K**, **8D49** e **RD-465**.

## Características 
Os motores RD-0210 foron deseñados por Kosberg e funcionan alimentados por tetróxido de nitróxeno e UDMH (dimetilhidracina asimétrica). Teñen un pulo de 582,10 kN e usábanse en grupos de tres na segunda etapa dos foguetes Proton xunto cun motor RD-0211 que proporcionaba presurización nos tanques de propelente.

## Notas 
## Véxase tamén 
### Bibliografía 
*

### Outros artigos 
*RD-0211
*Proton K
*Proton K/D
*Proton K/D-1
*Proton K/D-2
*Proton K/DM
*Proton K/DM-2
*Proton M/Briz-M
*Proton M/DM-2
Francisco José Portela Sandoval

**Francisco José Portela Sandoval** , nado en Pontevedra o 18 de decembro de 1944 e finado en Madrid o 28 de agosto de 2015, foi un profesor e historiador da arte galego.

## Traxectoria 
Foi catedrático de Historia da Arte da Universidade Complutense de Madrid, na que desenvolveu o seu labor docente durante 49 anos. Foi vicerreitor de Ordenación Académica, decano da Facultade de Xeografía e Historia e director do Departamento de Historia da Arte Moderna na Universidade Complutense de Madrid. Tamén foi director da Academia de Arte e Historia de San Dámaso da Provincia Eclesiástica de Madrid e académico correspondente das Reais Academias de Belas Artes de San Fernando de Madrid, San Carlos de Valencia e Santa Isabel de Sevilla, así como da Real da Historia, pertencendo tamén á Portuguesa da Historia e á Nacional de Belas-Artes de Portugal. Foi membro do Servizo Histórico e Cultural do Exército do Aire, presidente da Real Asociación de Amigos dos Museos Militares, presidente do Instituto de Estudios Madrileños, vicepresidente da Fundación Villa y Corte e director de *Madrid. Revista de arte, historia y geografía* editada pola Comunidade de Madrid e de *Militaria. Revista de cultura militar*. Formou parte como vogal do Patronato do Museo Arqueolóxico Nacional e do Consello Rexional de Patrimonio Histórico da Comunidade de Madrid.

Dedicado con preferencia ao estudo da escultura española dos séculos XVI ao XX, foi autor de libros e artigos e participou en proxectos nacionais e internacionais de investigación. Director de memorias de licenciatura e teses doutorais, foi comisario de varias exposicións e xurado de concursos.

## Obras 
* *La escultura del siglo XVI en Palencia* (1977).
* *Escultura española del siglo XX* (1980).
* *Casado del Alisal: 1831-1886* (1987).
* *El palacio de Buenavista. Cuartel General del Ejército* (1996 e 2007).
* *Luis Marco Pérez* (1999).
* *El Cuartel General del Aire* (2000).
* *El palacio de Quintana, residencia de la infanta Isabel de Borbón, "La Chata"* (2011).

## Recoñecementos 
Foi condecorado coa medalla de honra da Universidade Complutense e coas cruces do Mérito Militar e do Mérito Aeronáutico do Ministerio de Defensa.

## Notas
Francisco Javier Alfaya Rodríguez

**Francisco Javier Ulpiano Alfaya Rodríguez**, nado en Redondela o 31 de xullo de 1956, é un arquitecto e político galego.
## Traxectoria 
Emigrou a Brasil en 1963. Cursou o Primario no Colexio Nossa Senhora da Guia en 1964 e o Secundario no Colexio Marista en 1974. Formouse en Arquitectura na Universidade Federal da Bahia (UFBA) en 1986. Cursa mestrado en Historia e Teoría da Arte, Escola de Belas Artes, UFBA. Presidente do Diretório Acadêmico de Arquitetura en 1977, secretario xeral e presidente do Diretório Central dos Estudantes (DCE) en 1979. Director de Cultura da União Nacional dos Estudantes (UNE) en 1980 e presidente da União Nacional dos Estudantes de 1981 a 1982.

Suplente de deputado estadual polo Partido Comunista do Brasil (PCdoB), de 1987 a 1991. Elixido vereador en Salvador, PCdoB, de 1989 a 1992, reelixido, PCdoB, de 1993 até 2004, renunciou en 2003. Suplente de deputado federal, de 1999 a 2003, efetivouse na vaga de Jacques Wagner, en xaneiro de 2003. Deputado estadual, PCdoB, de 2003 a 2007; reelixido, PCdoB, de 2007 a 2011.

## Notas 
## Véxase tamén 
### Ligazóns externas 
* Assembléia legislativa da Bahia
* Movimento estudantil
David Vázquez Álvarez

**David Daniel Vázquez Álvarez**, nado en Arcos (Vilamartín de Valdeorras) o 6 de agosto de 1953, é un mestre e escritor galego.

## Traxectoria 
Mestre de Educación Primaria. Gañou o Premio de Poesía A Ouriceira, o premio de narrativa curta Orestes Rodríguez, premio Frei Martín Sarmiento e o Certame de Relato Curto José Saramago. En 2016 gañou o Premio Xosé Neira Vilas de Novela Curta coa obra *Diario de Brian, o chinés*.

## Obras 
* *O ruliño branco*, 2005.
* *Orballo da mañá*, 2006.
* *Na solaina*, 2008.
* *Améndoas e flores silvestres*, 2008.
* *Ninguén nace antetempo*, 2010.
* *Destello ámbar*, 2010.
* *Cafetería Alameda*, 2013.
* *O aprendiz de druida*, 2014.
* *Sempre en agosto*, 2015.

## Notas
MobyGames

**MobyGames** é un sitio web dedicado a catalogar videoxogos, tanto do pasado como do presente. O sitio contén unha extensa base de datos de información de videoxogos. O obxectivo do sitio web defínese así na propia páxina: "Catalogar polo miúdo toda a información relevante acerca de xogos electrónicos (computadora, consola, e arcade) nunha maneira de xogo-por-xogo, e logo ofrecer esa información a través de preguntas flexibles e minaría de datos. En termos comúns, esta é unha base de datos sobre xogos enorme". A partir de 2009, ese catalogo inclúe máis de 87 plataformas de xogos separadas (consolas, computadoras e artefactos de man incluíndo teléfonos móbiles) e máis de 30 000 xogos únicos.

## Notas 
## Véxase tamén 
### Ligazóns externas 
* MobyGames
Dicionario Histórico de Suíza

O **Dicionario Histórico de Suíza** (**DHS**), é unha enciclopedia de historia de Suíza, que ten o obxectivo de facer accesibles os resultados de investigación moderna para un público máis amplo.

A enciclopedia é publicada pola fundación baixo o patrocinio da Academia suíza de humanidades e ciencias sociais (SAGW / ASSH) e a Sociedade histórica suíza (SGG-SHH) e está financiado por doazóns nacionais de investigación. Ademais de ter a 30 funcionarios na oficina central, os seus colaboradores inclúen 300 conselleiros académicos, 2500 historiadores e 100 tradutores.

A enciclopedia está a ser editado simultaneamente en tres das linguas oficiais de Suíza: alemán (*Historisches Lexikon der Schweiz* - HLS), francés (*Dictionnaire Historique de la Suisse* - DHS) e italiano (*Dizionario Storico della Svizzera* - DSS). Os primeiros 12 volumes foron publicados no ano 2002. Propúxose publicar un novo volume anualmente. Tamén publicou un volume sinxelo cunha escolla de artigos en romanche (Lexicon Istoric RETICS - LIR).
Barkhad Abdi

**Barkhad Abdi** (en , en ), nado en Mogadixo o 10 de abril de 1985, é un actor e director de cine somalí-estadounidense. Fixo o seu debut como actor no 2013 co filme *Captain Phillips*, cuxa interpretación lle valeu varios nomeamentos, incluíndo un nomeamento ó Oscar ó mellor actor secundario, ós Globos de Ouro e ós BAFTA como actor secundario, gañando este último.

## Filmografía 
### Cine 
### Televisión 
## Véxase tamén 
### Ligazóns externas 
*
Animais fantásticos e onde atopalos (filme)

***Animais fantásticos e onde atopalos*** (en ) é un filme británico-estadounidense de fantasía dirixido por David Yates que se estreou no 2016. É unha precuela da serie de filmes de *Harry Potter*, e foi producido e escrito por J. K. Rowling, inspirado polo libro do mesmo nome. Está protagonizado por Eddie Redmayne como Newt Scamander, e por Katherine Waterston, Dan Fogler, Alison Sudol, Ezra Miller, Samantha Morton, Jon Voight, Carmen Ejogo, Ron Perlman e Colin Farrell nos papeis secundarios. É o primeiro filme da serie de *Fantastic Beasts*, e o noveno filme do mundo creado por J. K. Rowling.

Estreouse en galego o 18 de agosto de 2020 a través da TVG.

## Personaxes 
[miniatura|dereita|400px|Director [David Yates e os actores *Fantastic Beasts and Where to Find Them* no 2016.]]
* Eddie Redmayne como Newt Scamander
:Voz da dobraxe galega de Óscar Fernández.
* Katherine Waterston como Porpentina "Tina" Goldstein
:Voz da dobraxe galega de Ana Lemos.
* Dan Fogler como Jacob Kowalski
:Voz da dobraxe galega de Tacho González.
* Alison Sudol como Queenie Goldstein
* Colin Farrell como Percival Graves
:Voz da dobraxe galega de Monti Castiñeiras.
* Carmen Ejogo como Seraphina Picquery
* Ezra Miller como Credence Barebone
* Samantha Morton como Mary Lou Barebone
* Ron Perlman como Gnarlack
* Jon Voight como Henry Shaw Sr.
* Josh Cowdery como Henry Shaw Jr.
* Ronan Raftery como Langdon Shaw
* Faith Wood-Blagrove como Modesty Barebone
* Jenn Murray como Chastity Barebone
* Johnny Depp como Gellert Grindelwald
* Zoë Kravitz como Leta Lestrange

## Notas 
## Véxase tamén 
### Ligazóns externas 
*